ວິທະຍຸກະຈາຍສຽງແຫ່ງ ຊາດລາວເປີດຊຸດຮຽນ ພາສາຫວຽດ
02 ກໍລະກົດ 2013 - 13:10:23
(ພາບປະກອບ:rtc2.edu.vn)
(vovworld)- ຕອນເຊົ້າວັນທີ 1/7, ວິທະຍຸກະຈາຍສຽງແຫ່ງຊາດລາວເປີດຊຸດຮຽນພາສາຫວຽດໃຫ້ພະນັກງານພາລະກອນທັງໝົດ. ເຂົ້າຮ່ວມຊຸດຮຽນມີພະນັກງານພາລະກອນວິທະຍຸກະຈາຍສຽງແຫ່ງຊາດລາວ 150 ຄົນ, ສ່ວນຫຼາຍແມ່ນຊາວໜຸ່ມ. ທີ່ພິທີໄຂຊຸດຮຽນຊື່ງຈະແກ່ຍາວໃນເວລາ 3 ເດືອນ, ທ່ານສີພາ ນົງຫຼາດ ຜູ້ອຳນວຍການໃຫ່ຍວິທະຍຸກະຈາຍສຽງແຫ່ງຊາດລາວ ຖືວ່າ: ພາສາຫວຽດ ແມ່ນຄວາມຕ້ອງການທີ່ສຳຄັນໃນສາຍພົວພັນແບບພິເສດລະຫວ່າງສອງປະເທດລາວ ແລະ ຫວຽດນາມ ເວົ້າລວມ, ລະຫວ່າງວິທະຍຸກະຈາຍສຽງແຫ່ງຊາດລາວ ກັບວິທະຍຸກະຈາຍສຽງຫວຽດນາມ ເວົ້າສະເພາະ. ບັນດາຜູ້ເຂົ້າຮ່ວມຊຸດຮຽນພາສາຫວຽດຂອງວິທະຍຸກະຈາຍສຽງແຫ່ງຊາດລາວ ຖືວ່າ: ເລື່ອງຮູ້ພາສາຫວຽດ ຈະຊ່ວຍໃຫ້ພະນັກງານພາລະກອນວິທະຍຸກະຈາຍສຽງແຫ່ງຊາດລາວ ສາມາດສົມທົບກັບວິທະຍຸກະຈາຍສຽງຫວຽດນາມ ໄດ້ດີກ່ວາ ແລະ ສ້າງໂອກາດໃຫ້ວິທະຍຸກະຈາຍສຽງແຫ່ງຊາດລາວ ເຊື່ອມໂຍງເຂົ້າກັບປະຊາຄົມສື່ມວນຊົນອາຊຽນ ແລະ ສາກົນ